Ir-Regolament tal-Kummissjoni (KEE) Nru 2556/82
tat-22 ta’ Settembru 1982
li jemenda għat-tmien darba r-Regolament (KEE) Nru 2730/81 li jistabbilixxi lista ta’ aġenziji f’pajjiżi importaturi li mhumiex membri li għandhom id-dritt li joħorġu sejħa għal offerti għal xogħol bl-appalt fis-settur tal-ħalib u tal-prodotti tal-ħalib
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 804/68 tas-27 ta’ Ġunju 1968 dwar l-organizzazzjoni komuni tas-suq fil-ħalib u prodotti tal-ħalib [1], kif l-aħħar emendat bir-Regolament (KEE) Nru 1183/82 [2], u b’mod partikolari l-Artikoli 13(3) u 17 (4) tiegħu,
Billi r-Regolament tal-Kummissjoni (KEE) Nru 2730/81 [3], kif l-aħħar emendat bir-Regolament (KEE) Nru 2415/82 [4], li jistabbilixxi lista ta’ aġenziji f’pajjiżi importaturi li mhumiex membri li għandhom id-dritt li joħorġu inviti għall-offerti fis-settur tal-ħalib u tal-prodotti tal-ħalib;
Billi fid-dawl tat-tagħrif l-aktar reċenti disponibbli għall-Kummissjoni dwar il-prattiċi tal-kummerċ segwiti mill-pajjiżi importaturi kkonċernati u n-natura uffiċċjali ta’ l-aġenziji inkwistjoni dan ir-Regolament għandu jiġi emendat;
Billi l-miżuri li għalihom jipprovdi dan ir-Regolament huma skond l-opinjoni tal-Kumitat ta’ Ġestjoni tal-Ħalib u l-Prodotti tal-Ħalib,
ADOTTAT DAN IR-REGOLAMENT
L-Artikolu 1
L-Anness li jinsab mar-Regolament (KEE) Nru) 2730/81 qiegħed jiġi emendat kif ġej:
Il-lista ta’ organizzazzjonijiet li joħorġu għandha tkun mitmuma biż-żieda ta’ l-organizzazzjonijiet li ġejjin, bid-dħul isir skond l-ordni alfabetiku tal-pajjiż importatur:
Pajjiż li jimporta | Organizzazzjoni li qed tagħmel is-sejħa |
Algeria | Office régional du lait et des produits laitiers de l’Est (ORELAIT) Annaba Route d’El Hadjar Algeria Office régional du lait et des produits laitiers de l’Ouest (OROLAIT) 87 Avenue de l’Anp Es Senia/Oran Algeria |
Syria | THAMECO-AFIF Jsir El Abiad Building P. O. Box 976 Damascus-Syria |
L-Artikolu 2
Dan ir-Regolament għandu jidħol fis-seħħ fit-tielet jum li jiġi wara dak li fih jiġi ppubblikat fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-22 ta’ Settembru 1982.